Ekuma ke Nuyikilanga ko e Fulu Yeno ya Tukutakanu vo Nzo a Nzambi?
Muna Nkand’a Nzambi, o mvovo wa Kingerekia wasekolwa vo “nzo a Nzambi,” buka kia asambidi uyikanga, ke nzo ko ina bekutakananga.
Tala e nona eki: Vava Paulu wa ntumwa kasonekena Akristu muna Roma, watuma mavimpi kwa Akwila yo nkaz’andi Peresekila, i bosi wakudikila vo: “Nuzingwila mpe Nzo a Nzambi ina muna nzo au o mavimpi.” (Rom 16:5, Bíblia Fácil de Ler) O Paulu ke nzo ko katumina o mavimpi. Kansi, kwa nkutakani katumina o mavimpi, i sia vo kwa wantu bakutakananga muna nzo yayina. *
Vana fulu kia yikila e fulu yeto ya nsambila, tuyikilanga yo vo “Seka dia Kintinu.”
Ekuma “Seka dia Kintinu dia Mbangi za Yave”?
Tala e kuma tusadilanga mvovo wau:
E nzo yayina Seka yovo fulu kia kutakanena.
Tukutakananga mu sambila Yave, Nzambi ovuidi o Nkand’a Nzambi yo sia umbangi mu kuma kiandi.—Nkunga 83:18; Yesaya 43:12.
Tukutakananga mpe mu longoka oma ma Kintinu kia Nzambi, kina Yesu kavovelanga nkumbu miayingi.—Matai 6:9, 10; 24:14; Luka 4:43.
Wenda kingula Seka dia Kintinu dina lukufi ye nzo aku, ngeye kibeni okuyimwena una Mbangi za Yave bevangilanga tukutakanu twau.
^ tini. 3 E mvovo miami miasonama mpe muna 1 Korinto 16:19; Kolosai 4:15; Filemone 2, Bíblia Fácil de Ler.
ZAYA DIAKA MAYINGI
TUKUTAKANU
Nkia Mambu Mevangamanga Muna Seka dia Kintinu?
Kota wamona mana mevangamanga mo.
kon_Latn kon_Latn kon_Latn kon_Latn kon_Latn tso_Latn kmb_Latn kmb_Latn kon_Latn kon_Latn glg_Latn kon_Latn kon_Latn kon_Latn cjk_Latn